बोलीं-चुनावी राज्यों में मोदी से पहले पहुंचती हैं एजेंसी, कांग्रेस करे गठबंधन
Telangana Chief Minister K Chandrashekar Rao's daughter K Kavitha Vs ED - Follow Delhi Liquor Scam Latest News Updates On Dainik Bhaskar  शराब नीति मामले में तिहाड़ जेल में बंद मनीष सिसोदिया से  प्रवर्तन निदेशालय (ED) आज दोबारा पूछताछ करेगी।
तेलंगाना के CM केसीआर की बेटी के कविता ने केंद्र सरकार पर जांच एजेंसियों का गलत इस्तेमाल करने का आरोप लगाया है। उन्होंने कहा कि जहां चुनाव होता है, वहां मोदी से पहले प्रवर्तन निदेशालय (ED) पहुंच जाती है। कविता ने कहा कि कांग्रेस को अहंकार छोड़कर टीम प्लेयर बन क्षेत्रीय पार्टियों से गठबंधन करने की सलाह दी है। उधर, दिल्ली शराब नीति केस में ED ने कविता को 11 मार्च को पूछताछ के लिए समन किया है।
कल जंतर-मंतर पर भूख हड़ताल करेंगी कविता
प्रवर्तन निदेशालय (ED) ने दिल्ली शराब नीति मामले में तेलंगाना के CM के चंद्रशेखर राव (KCR) की बेटी के कविता को 11 मार्च को पूछताछ के लिए बुलाया है। ED ने पहले के कविता को 9 मार्च के लिए समन किया था। इस पर कविता ने एजेंसी से एक हफ्ते का समय मांगा था।
उन्होंने कहा कि 10 मार्च को वे दिल्ली के जंतर-मंतर पर महिला आरक्षण बिल के समर्थन में भूख हड़ताल करने वाली थीं, लेकिन दिल्ली पुलिस ने उन्हें हड़ताल करने की अनुमति नहीं दी। कविता के साथ इस हड़ताल में PDP, अकाली दल, TMC, JDU, RJD, SP CPI, NCP, शिवसेना (उद्धव गुट), AAP समेत 17 विपक्षी दलों के नेता शामिल होने वाले थे।
कविता ने बताया कि वे हड़ताल के बाद पूछताछ के लिए ED के सामने पेश होने के संबंध में अपनी टीम से सलाह-मशवरा करेंगी। कविता ने यह भी कहा था कि वे जांच में पूरा सहयोग करेंगी। भारत राष्ट्र समिति (BRS) नेता कविता के अनुरोध को स्वीकार कर ED ने उन्हें नया समन जारी किया है। इससे पहले 12 दिसंबर को कविता से CBI हैदराबाद में करीब 7 घंटे पूछताछ कर चुकी है।
बीआरएस नेता के कविता ने कांग्रेस को अहंकार छोड़कर क्षेत्रीय पार्टियों से गठबंधन करने की सलाह दी है। उन्होंने कहा कि कांग्रेस आज एक बड़ी क्षेत्रीय पार्टी की तरह है। उन्हें देश के हित में पार्टी को मजबूत करने पर विचार करना चाहिए।
कविता का करीबी ED हिरासत में है
ED दिल्ली शराब नीति मामले में मनी लॉन्ड्रिंग की शिकायतों की जांच कर रही है। मंगलवार को दिल्ली की एक कोर्ट ने हैदराबाद के एक व्यवसायी अरुण रामचंद्रन पिल्लई को 13 मार्च तक ED की हिरासत में भेजे जाने का आदेश दिया था। अरुण को के कविता का करीबी माना जाता है। पिल्लई पर आरोप है कि उसने शराब नीति में बदलाव के लिए आम आदमी पार्टी को 100 करोड़ रुपए भेजे थे। कोर्ट ने एक और शराब कारोबारी अमनदीप ढल को 21 मार्च तक न्यायिक हिरासत में भेजा था।
ED का आरोप है कि के कविता "साउथ कार्टेल’ का हिस्सा हैं, जिसने रिश्वत के जरिए दिल्ली की शराब नीति से बदलाव कर पैसा बनाया। उपराज्यपाल वीके सक्सेना ने दिल्ली शराब नीति की CBI जांच के आदेश दिए थे। इसके बाद नीति को वापस लिया गया था।
ED और CBI दोनों ने आरोप लगाया है कि "साउथ कार्टेल’ लॉबी से रिश्वत की वजह से शराब नीति में बदलाव के समय अनियमितता बरती गई। साउथ कार्टेल में कथित तौर पर के कविवात, मगनुनता श्रीनिवासलु रेड्डी, आंध्र प्रदेश के वाईएसआरसीपी के एक सांसद शामिल थे।
दिल्ली शराब नीति केस में मनीष सिसोदिया गिरफ्तार
शराब नीति मामले में दिल्ली सरकार के आबकारी विभाग के मंत्री मनीष सिसोदिया तिहाड़ जेल में बंद हैं। सिसोदिया को CBI ने 26 फरवरी को करीब 8 घंटे की पूछताछ के बाद गिरफ्तार किया था। फिलहाल वे तिहाड़ जेल में हैं, मंगलवार को ED ने उनसे जेल में ही पूछताछ की थी।
दिल्ली शराब नीति से जुड़ी अन्य खबरें पढ़ें...
सिसोदिया से पूछताछ के लिए तिहाड़ पहुंची ED, शराब नीति केस में CBI के बाद दूसरी एजेंसी की जांच
शराब नीति मामले में तिहाड़ जेल में बंद मनीष सिसोदिया से पूछताछ के लिए प्रवर्तन निदेशालय (ED) की टीम तिहाड़ जेल पहुंच चुकी है। मीडिया रिपोर्ट्स के मुताबिक, ED की टीम ने सिसोदिया से सवाल-जवाब शुरू कर दिए हैं। इससे पहले 7 मार्च को ED ने 6 घंटे तक सिसोदिया से पूछताछ की थी। रिपोर्ट्स के मुताबिक, ED की एक टीम इस मामले में गिरफ्तार दो अन्य आरोपियों के साथ तिहाड़ पहुंची थी। पढ़ें पूरी खबर...